ESSO บวก 5% โบรกอัพกำไรปี 65 แตะ 1.37 หมื่นลบ. ชูเป้าใหม่ 14.10 บ.
ESSO บวก 5% โบรกอัพกำไรปี 65 แตะ 1.37 หมื่นลบ. เนื่องจากส่วนต่างของผลิตภัณฑ์จากการกลั่นเพิ่มขึ้นอย่างมีนัยสำคัญ ชูเป้าใหม่ 14.10 บ.
ESSO บวก 5% โบรกอัพกำไรปี 65 แตะ 1.37 หมื่นลบ. เนื่องจากส่วนต่างของผลิตภัณฑ์จากการกลั่นเพิ่มขึ้นอย่างมีนัยสำคัญ ชูเป้าใหม่ 14.10 บ.
9 มิ.ย. 2565

ผู้สื่อข่าวรายงานว่า วันนี้ (9 มิ.ย. 2565) ราคาหุ้น บริษัท เอสโซ่ (ประเทศไทย) จำกัด (มหาชน) หรือ ESSO ณ เวลา 11:20 น. อยู่ที่ระดับ 12 บาท บวกไป 0.60 บาท หรือขึ้นไป 5.26% โดยทำจุดสูงสุดที่ 12.10 บาท และทำจุดต่ำสุดที่ 11.40 บาท ด้วยมูลค่าการซื้อขาย 329.09 ล้านบาท

บริษัทหลักทรัพย์ เคจีไอ (ประเทศไทย) จำกัด (มหาชน) ระบุในบทวิเคราะห์ (7 มิ.ย.2565) ส่วนของ ESSO ว่าปรับเพิ่มประมาณการกำไรปีนี้ขึ้นจากเดิมอีก 109% เป็น 1.37 หมื่นล้านบาท โต 208% จากงวดเดียวกันของปีก่อน และปีหน้าขึ้นอีก 20% เป็น 5.70 พันล้านบาท เนื่องจากส่วนต่าง (Spread) ของผลิตภัณฑ์จากการกลั่นเพิ่มขึ้นอย่างมีนัยสำคัญ โดยปรับเพิ่มสมมติฐาน Spread ปี 2565 ของน้ำมันเบนซิน เป็น 22 ดอลลาร์/บาร์เรล, น้ำมันเครื่องบิน เป็น 19 เหรียญ/บาร์เรล และน้ำมันดีเซล เป็น 21 เหรียญ/บาร์เรล ส่วนปี 2566 น้ำมันเบนซิน เป็น 16 ดอลลาร์/บาร์เรล, น้ำมันเครื่องบิน เป็น 16 เหรียญ/บาร์เรลและน้ำมันดีเซล เป็น 16 เหรียญ/บาร์เรล ส่งผลให้ประมาณการ base GRM ของ ESSO ปีนี้เพิ่มขึ้น 45% เป็น 10.40 ดอลลาร์/บาร์เรล และปีหน้าเพิ่มขึ้น 12% เป็น 7.30 ดอลลาร์/บาร์เรล
นอกจากนี้ทางฝ่ายวิจัยยังขยับไปใช้ราคาเป้าหมายปี 2566 ที่ 14.10 บาท จากเดิม 12 บาท โดยอิงจาก EV/EBITDA ที่ 6.50 เท่า เพื่อสะท้อนถึงการปรับเพิ่มประมาณกำไร และกำไรที่กลับสู่ระดับปกติในปี 2566 อย่างไรก็ดียังคงเลือก ESSO เป็นหุ้นเด่นของทางฝ่ายวิจัยในกลุ่มพลังงาน เนื่องจากทางฝ่ายวิจัยมองบวกกับแนวโน้มตลาดดรงกลั่นจากอุปทานผลิตภัณฑ์จากการกลั่นที่ตึงตัวขึ้นในยุโรปเพราะได้รับผลกระทบจากสงครามรัสเซีย-ยูเครน